b'\n_START_ARTICLE_\nIlustrator\n_START_PARAGRAPH_\nIlustrator je grafi\xc4\x8dni mojster-umetnik, ki se ukvarja z zapletenim opisovanjem in vizualnim opremljanjem tekstovne vsebine. Ilustracija je lahko namenjena za prikaz kompliciranih konceptov ter objektov, ki jih je te\xc5\xbeko opisati zgolj s tekstom, lahko pa je uporabljena tudi v zabaven namen, npr. na razglednicah, kot \xc4\x8destitkah, kot notranja (grafi\xc4\x8dna) oprema knjig, revij in \xc4\x8dasopisov ter tudi v ogla\xc5\xa1evalski industriji ter na postrih ter raznih plakatih._NEWLINE_Ve\xc4\x8dina sodobnih ilustratorjev posveti svoje \xc5\xbeivljenjsko delo ilustracijam za uporabo v otro\xc5\xa1kih knjigah, \xc4\x8dasopisih in revijah ter v ogla\xc5\xa1evalski industriji. Pri tej stroki dominirajo umetniki, ki se poslu\xc5\xbeujejo peresa ter \xc4\x8drnila ter airbrushev._NEWLINE_Ra\xc4\x8dunalniki so drasti\xc4\x8dno spremenili ilustratorsko produkcijo in tako se danes najve\xc4\x8d komercialnih ilustracij producira ravno po tej poti._NEWLINE_Ne glede na to, so tradicionalne ilustracije \xc5\xa1e vedno zelo popularne, \xc5\xa1e posebej na podro\xc4\x8dju knji\xc5\xbene ilustracije. Akvarel, oljno slikarstvo, pasteli, lesorez ter linorez, pero in \xc4\x8drnilo so nekatere od tradicionalnih tehnik, ki so bile uspe\xc5\xa1no uporabljene v tej zvrsti umetnosti._NEWLINE_Da bi postali ilustrator, na\xc4\x8deloma ne potrebujemo formalnih kvalifikacij, ne glede na to pa je ve\xc4\x8dina ilustratorjev le obiskovala katero od umetni\xc5\xa1kih \xc5\xa1ol ali fakultet, kjer so se izu\xc4\x8dili v druga\xc4\x8dnih slikarskih in risarskih tehnikah. Umetni\xc5\xa1ke fakultete in \xc5\xa1ole danes ponujajo posebne usmeritve posebej za \xc5\xa1tudij ilustracije._NEWLINE_Veliko ilustratorjev je svobodnih umetnikov, zaposlenih pri zalo\xc5\xbenikih (\xc4\x8dasopisov, knjig in revij) ali pri ogla\xc5\xa1evalskih agencijah. Ve\xc4\x8dina znanstvenih ponazoritev v obliki ilustracije ter tehni\xc4\x8dnih ulustracije je znana pod imenom informacijska grafika. Med najve\xc4\x8djimi specialisti informacijske grafike so ilustratorji, ki delajo za medicino in ilustrirajo \xc4\x8dlove\xc5\xa1ko anatomijo, njihovo delo pa po navadi odra\xc5\xbea ve\xc4\x8dleten \xc5\xa1tudij risbe v umetnostnem in medicinskem smislu.'